proxectonos/corpus_dominio_legal_administrativo_tmp huggingface dataset:
RESOLUCIÓN do 31 de xullo de 1996, da Dirección Xeral de Universidades e Investigación, pola que se resolve o concurso público para a concesión de axudas para asistencia a congresos, simposios, seminarios ou cursos monográficos, convocado no anexo V á Orde do 2 de maio de 1996 (DOG do 14 de maio) pola que se convocan e aproban as bases polas que se rexerán as convocatorias de bolsas e axudas de apoio á formación e actualización do persoal investigador.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/08/1996

A Orde do 2 de maio de 1996 (DOG do 14 de maio) pola que se convocan e aproban as bases que rexerán as convocatorias de bolsas e axudas de apoio á formación e actualización do persoal investigador prevé, no seu anexo V, a concesión de axudas para asistencia a congresos, simposios, seminarios ou cursos monográficos.
De acordo co establecido no punto 4 do dito anexo, desde o 24 de xuño ó 4 de xullo de 1996 expuxéronse as listas de solicitudes admitidas e excluídas, e durante ese mesmo período os interesados, puideron formular reclamacións para emendar erros e falta de documentos.
Rematado este prazo e estudiadas as reclamacións presentadas, as solicitudes admitidas foron estudiadas pola Comisión de Selección de Política Cien
tífica creada polo Decreto 160/1991, do 16 de maio (DOG do 28 de maio) e orde da Consellería de Educación e Ordenación Universitaria do 27 de xullo de 1994 (DOG do 10 de agosto).
En consecuencia, atendendo á proposta elaborada pola aludida comisión, esta dirección xeral,
RESOLVE:
Primeiro.-Concederlles axudas para asistencia a congresos, simposios, seminarios ou cursos monográficos ás persoas que se relacionan no anexo da presente resolución e na contía que se especifica.
Segundo.-As subvencións de que se trata faranse efectivas mediante libramento único e directo ós beneficiarios sempre que cumpran os requisitos establecidos no punto 7 das bases do citado anexo V.
Terceiro.-A inobservancia por parte dos beneficiarios de calquera das bases establecidas na Orde de convocatoria do 2 de maio de 1996, suporá a perda do dereito a percibi-la subvención correspondente.
Cuarto.-Contra a presente resolución poderán os interesados interpoñer recurso ordinario ante o conselleiro de Educación e Ordenación Universitaria no prazo dun mes contado a partir do día seguinte ó da data de publicación da presente resolución no DOG, de acordo co disposto nos artigos 114 e seguintes da Lei 30/1992, de réxime xurídico das administracións públicas e do procedemento administrativo común.
Disposición derradeira
A presente resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 31 de xullo de 1996.
José Manuel Touriñán López
Director xeral de Universidades e Investigación
5932
CORRECCIÓN de erros.-Orde do 11 de maio de 1995 pola que se fai pública a relación de profesores que acadaron a cualificación de apto nos cursos de especialidade de lingua galega convocados pola Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/08/1996

Advertido un erro na citada orde, publicada no Diario Oficial de Galicia número 127, do 4 de xullo de 1995, procédese a efectua-la oportuna corrección:
Na páxina 5.266, onde di: «Vázquez García, Ana María», debe dicir: «Vázquez García, María».
5931
RESOLUCIÓN do 31 de xullo de 1996, da Dirección Xeral de Universidades e Investigación, pola que se resolve o concurso público para a concesión de bolsas para estadías no estranxeiro e en centros españois situados fóra da Comunidade Autónoma, convocado no anexo III da Orde do 2 de maio de 1996 (DOG do 14 de maio) pola que se convocan e aproban as bases polas que se rexen as convocatorias de bolsas e axudas de apoio á formación e actualización do persoal investigador.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/08/1996

A Orde do 2 de maio de 1996 (DOG do 14 de maio) pola que se convocan e aproban as bases que rexerán as convocatorias de bolsas e axudas de apoio á formación e actualización do persoal investigador prevé, no seu anexo III, a concesión de bolsas para estadías no estranxeiro e en centros españois situados fóra da Comunidade Autónoma.
De acordo co establecido no punto 8 do dito anexo, desde o 1 ó 10 de xullo de 1996 expuxéronse as listas de solicitudes admitidas e excluídas, e durante ese mesmo período os interesados, puideron formular reclamacións para emendar erros e falta de documentos.
Rematado este prazo e estudiadas as reclamacións presentadas, as solicitudes admitidas foron estu
diadas pola Comisión de Selección de Política Científica creada polo Decreto 160/1991, do 16 de maio (DOG do 28 de maio) e orde da Consellería de Educación e Ordenación Universitaria do 27 de xullo de 1994 (DOG do 10 de agosto).
En consecuencia, atendendo á proposta elaborada pola citada comisión, esta dirección xeral,
RESOLVE:
Primeiro.-Concederlles bolsa para estadías fóra da Comunidade Autónoma ás persoas que se relacionan no anexo da presente resolución para realizar investigación nos centros que se sinalan, durante o período de tempo que se especifica e na contía que se indica en cada caso.
Segundo.-O pagamento das bolsas farase por trimestres adiantados segundo o establecido no punto 4 das bases da convocatoria.
Terceiro.-A Dirección Xeral de Universidades e Investigación adoptará as medidas necesarias para a formalización dos documentos de aceptación das bolsas ós que se fai referencia na base 12 da men
cionada convocatoria e para a instrucción dos correspondentes expedientes de gasto.
Cuarto.-A inobservancia por parte dos beneficiarios de calquera das bases establecidas na orde de convocatoria do 2 de maio de 1996 suporá a perda do dereito a percibi-la subvención correspondente.
Quinto.-Contra a presente resolución os interesados poderán interpoñer recurso ordinario ante o Conselleiro de Educación e Ordenación Universitaria no prazo dun mes contado a partir do día seguinte ó da data de publicación da presente resolución no DOG, de acordo co disposto nos artigos 114 e seguintes da Lei 30/1992, de réxime xurídico das administracións públicas e do procedemento administrativo común.
Disposición derradeira
A presente resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 31 de xullo de 1996.
José Manuel Touriñán López
Director xeral de Universidades e Investigación
6063
RESOLUCIÓN do 29 de xullo de 1996, da Secretaría Xeral e do Patrimonio da Consellería de Economía e Facenda, pola que se emprazan as partes interesadas no recurso contencioso-administrativo 01/0001035/1996, interposto por José Vilar López.
CONSELLERÍA DE ECONOMÍA E FACENDA — III. OUTRAS DISPOSICIÓNS — 16/08/1996

Para os efectos de dar cumprimento ó solicitado polo secretario da Sala do Contencioso-Administrativo, sección primeira, do Tribunal Superior de Xustiza de Galicia, en relación co recurso contencioso-administrativo número 01/0001035/1996, interposto por José Vilar López, contra silencio administrativo a recurso ordinario interposto contra certificación expedida polo xefe do servicio de Xestión de Persoal sobre acreditación de méritos para efectos de convocatoria de proceso selectivo de ingreso no corpo de administrativos da Xunta, esta consellería resolveu ordena-la remisión do expediente administrativo ó dito tribunal.
O que se notifica para coñecemento xeral de tódalas persoas interesadas no citado expediente, as que se emprazan para que poidan comparecer en autos no prazo de nove días segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 29 de xullo de 1996.
Emilio Álvarez Rey
Secretario xeral e do Patrimonio
9605896
CORRECCIÓN de erros.-Orde do 28 de febreiro de 1996 pola que se establecen axudas económicas individuais para asistencia a actividades de formación do profesorado.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 15/07/1996

Advertido erro na devandita orde, publicada no DOG nº 54, do 15 de marzo de 1996, cómpre face-las oportunas correccións:
Na páxina 2.351, parágrafo décimo primeiro, onde di: «As citadas axudas financiaranse con cargo ó concepto orzamentario 12.04.322K.640.1 dos orzamentos da Comunidade Autónoma de Galicia, ata un límite do 6.000.000 de pesetas», debe dicir: «As citadas axudas financiaranse con cargo ó concepto orzamentario 12.04.322.640.1 dos orzamentos da Comunidade Autónoma de Galicia, ata un límite de 2.000.000 de pesetas».
5279
DECRETO 284/1996, do 27 de xuño, polo que se declara a utilidade pública e se dispón a urxente ocupación dos bens e dereitos afectados polas obras de alargamento e mellora da estrada C-531, treito: Xinzo de Limia-Alto do Forriolo. (Clave: N/OU/91.3).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 15/07/1996

Con data do 20 de xuño do 1996 o conselleiro de Política Territorial, Obras Públicas e Vivenda aprobou o proxecto da obra de alargamento e mellora da estrada C-531, treito: Xinzo de Limia-Alto do Forriolo. (Clave: N/OU/91.3).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola continuidade das actuacións no itinerario e por contar co financiamento da Comunidade Europea (Interreg II).
En virtude de todo-lo exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda logo de deliberación do Consello da Xunta de Galicia na súa reunión do día vintesete de xuño de mil novecentos noventa e sesis,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto da obra de alargamento e mellora da estrada C-531, treito: Xinzo de Limia-Alto do Forriolo. (Clave N/OU/91.3).
Santiago de Compostela, vintesete de xuño de mil novecentos noventa e seis.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
5141
ORDE do 27 de xuño de 1996 de axudas ás entidades locais para a erradicación do chabolismo na Comunidade Autónoma de Galicia no exercicio de 1996.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 15/07/1996

O Decreto 266/1989, do 23 de novembro, desenvolve a Lei 5/1989, de medidas para a erradicación do chabolismo no ámbito territorial da Comunidade Autónoma de Galicia.
A presente disposición, que non modifica o procedemento, abre o prazo de presentación das solicitudes, indica a partida orzamentaria na que figuran os créditos que amparan a presente orde, sinala a contía máxima das subvencións que se van conceder para alugueiros a que se refire o artigo 9 do Decreto 266/1989, do 23 de novembro e, en uso da autorización do artigo único do Decreto 111/1991, do 4 de abril, modifica os límites porcentuais das subvencións establecidos no artigo 2 da Orde do 26 de abril de 1991.
A disposición adicional segunda do devandito decreto faculta o conselleiro de Ordenación do
Territorio e Obras Públicas para dictar, no ámbito das súas competencias, tódalas disposicións que sexan necesarias para o desenvolvemento da devandita norma.
Logo dos informes preceptivos segundo o Decreto 21/1992 , do 29 de xaneiro, e a orde da Consellería da Presidencia e Administración Pública do 9-11-1993 e en uso das referidas autorizacións,
DISPOÑO:
Artigo 1º
Estas axudas instrumentaranse financeiramente a través do crédito que figura consignado para esta finalidade na aplicación 06.50.331A.760 do estado de gastos dos orzamentos xerais da Comunidade Autónoma de Galicia para 1996.
Artigo 2º
Para os efectos da presente orde, os límites porcentuais das subvencións a que se refire o Decreto 266/1989, do 23 de novembro, quedan establecidos do modo seguinte:
1. Artigos 6º.2 e 8º.1. A subvención poderá acadar ata o 80% do custo de adquisición ou do orzamento das vivendas promovidas polas entidades locais, en municipios de poboación inferior ós 50.000 habitantes e ata o 65% nos restantes.
2. Artigo 9º. A contía da subvención poderá acadar ata o 70% do importe do alugueiro, co límite máximo de 18.200 ptas./mes por vivenda.
3. Para a tramitación e concesión das axudas haberá que aterse ó determinado na Orde do 7 de xuño de 1990, e na Resolución do 17 de outubro de 1990 do Instituto Galego da Vivenda e Solo, no que non resulte modificado pola presente orde.
Artigo 3º
O prazo de presentación de solicitudes comezará o día seguinte ó da publicación da presente orde, e rematará o 31 de outubro de 1996.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 27 de xuño de 1996.
José Cuíña Crespo
Conselleiro de Política Territorial Obras Públicas e Vivenda
5449
CORRECCIÓN de erros.-Orde do 12 de xuño de 1996 pola que se dictan normas de aplicación sobre os documentos que acompañan o transporte de productos vitivinícolas e os rexistros que se deben levar no sector vitivinícola na Comunidade Autónoma de Galicia.
CONSELLERÍA DE AGRICULTURA, GANDERÍA E MONTES — I. DISPOSICIÓNS XERAIS — 27/08/1996

Advertidos erros no texto de dita orde, publicada no DOG nº 127, do 28 de xuño de 1996, procede face-las seguintes correccións:
1ª.-Na páxina 6.398, artigo 3º, apartado 2, onde dí: «... no disposto no apartado 3...», debe dicir: «... disposto no apartado 3...».
2ª.-Na páxina 6.399, artigo 11º, apartado 1, onde dí: «... o 38% en volume...», debe dicir: «o 3% en volume...».
3ª.-Na páxina 6.400, anexo I, cadro cuarto, onde di: «Designación do producto», debe dicir: «8.-Designación do producto».
4ª.-Na páxina 6.401, anexo III (Modelo 1), na parte superior dereita do cadro de saídas, encima do cadro, debe dicir: «Folio nº...».
5ª.-Na páxina 6.402, anexo III (Modelo 2), na parte superior dereita do cadro de saídas, encima do cadro, debe dicir: «Folio nº...».
6262
RESOLUCIÓN do 31 de xullo de 1996, da Dirección Xeral de Universidades e Investigación, pola que se conceden as axudas para organización de congresos, simposios ou seminarios que se vaian celebrar en Galicia convocadas no anexo IV da Orde do 2 de maio de 1996 (DOG do 14 de maio) pola que se convocan e aproban as bases polas que se rexerán as convocatorias de bolsas e axudas de apoio á formación e actualización do persoal investigador.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/08/1996

A Orde do 2 de maio de 1996 (DOG do 14 de maio), pola que se convocan e aproban as bases que rexerán as convocatorias de bolsas e axudas de apoio á formación e actualización do persoal investigador prevé, no seu anexo IV, a concesión de axudas para a organización de congresos, simposios ou seminarios que se celebren en Galicia no período comprendido entre o 15 de maio de 1996 e o 30 de setembro de 1997.
Na súa virtude, de acordo co establecido nas bases da convocatoria e atendendo á proposta elaborada pola Comisión de Selección de Política Científica, creada polo Decreto 160/1991, do 16 de maio (DOG do 28 de maio), e orde da Consellería de Educación e Ordenación Universitaria do 27 de xullo de 1994 (DOG do 10 de agosto), esta dirección xeral,
RESOLVE:
Primeiro.-Concederlles axudas ás persoas que se relacionan no anexo á presente resolución para a realización dos eventos que se indican en cada caso.
Segundo.-A inobservancia por parte dos beneficiarios de calquera das bases establecidas na orde de convocatoria do 2 de maio de 1996, suporá a perda do dereito a percibi-la subvención correspondente.
Terceiro.-Contra a presente resolución poderán os interesados interpoñer recurso ordinario ante o conselleiro de Educación e Ordenación Universitaria no prazo dun mes contado a partir do día seguinte ó da publicación da presente resolución no DOG, de acordo co disposto nos artigos 114 e seguintes da Lei 30/1992, de réxime xurídico das administracións públicas e do procedemento administrativo común.
Disposición derradeira
A presente resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 31 de xullo de 1996.
José Manuel Touriñán López
Director xeral de Universidades e Ivestigación
5930
RESOLUCIÓN do 9 de xullo de 1996, da Dirección Xeral de Ordenación Educativa e Centros, pola que se lle autoriza a ampliación de dúas unidades de bacharelato da modalidade de tecnoloxía ó centro privado Santo Domingo da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/08/1996

Examinado o expediente iniciado por Calor Oloriz Larragueta en representación do centro privado Santo Domingo da Coruña, polo que solicita a modificación da autorización consistente na ampliación de dúas unidades de bacharelato para a modalidade de tecnoloxía.
Visto o Real decreto 1004/1991, do 14 de xuño (BOE do 26) polo que se establecen os requisitos mínimos dos centros que imparten ensinanzas de réxime xeral non universitarias; Decreto 133/1995, do 10 de maio (DOG do 22) e a Orde do 20 de setembro de 1995 (DOG do 15 de decembro), que desenvolve o dito decreto.
Tendo en conta os informes pertinentes da Delegación Provincial da consellería na Coruña.
Esta dirección xeral, en uso das atribucións outorgadas pola referida Orde do 20 de setembro de 1995,
RESOLVE:
Autorizarlle a ampliación de dúas unidades de bacharelato da modalidade de tecnoloxía ó centro privado que se relaciona no anexo da presente resolución.
Santiago de Compostela, 9 de xullo de 1996.
Severino Somoza Gómez
Director xeral de Ordenación Educativa e Centros
ANEXO
Provincia: A Coruña.
Concelo: A Coruña.
Localidade: A Coruña.
Domicilio: praza de Santo Domingo, s/n.
Titular: PP. Dominicos.
Composición resultante:
a) Centro de educación infantil: 3 unidades.
b) Centro de educación primaria: 12 unidades.
c) Centro de educación secundaria: 8 unidades de educación secundaria obrigatoria.
d) Centro de bacharelato de 6 unidades, coas modalidades seguintes: ciencias da natureza e saúde, humanidades e ciencias sociais e tecnoloxía.
5929
ORDE do 8 de xullo de 1996 pola que se lle autoriza o cambio de denominación ó Colexio de Educación Infantil e Primaria de Mende de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/08/1996

Vista a Orde do 18 de decembro de 1991 (DOG do 14 de xaneiro de 1992) pola que se establece o procedemento para a denominación de centros públicos de ensino non universitario, así como os correspondentes informes, por proposta da Dirección Xeral de Ordenación Educativa e Centros, esta consellería,
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 8 de xullo de 1996.
Celso Currás Fernández
Conselleiro de Educación e Ordenación Universitaria
ANEXO
Provincia: Ourense
Concello: Ourense
Código do centro: 32009360
Denominación: Colexio de Educación Infantil e Primaria de Mende
Nova denominación: Colexio de Educación Infantil e Primaria José García García de Mende
148
RESOLUCIÓN do 23 de xullo de 1996, da Dirección Xeral de Recursos Humanos, pola que se emprazan as partes interesadas no recurso contencioso-administrativo número 1/1065/96, interposto por María Isabel Montero Boedo.
SERVICIO GALEGO DE SAÚDE — III. OUTRAS DISPOSICIÓNS — 23/08/1996

Notificóuselle á Consellería de Sanidade e Servicios Sociais a providencia da Sala do Contencioso-Administrativo do Tribunal Superior de Xustiza de Galicia pola que se reclama o expediente relativo ó recurso nº 1/1065/96, interposto pola María Isabel Montero Boedo contra o Decreto 161/1996, do 25 de abril (DOG nº 94, do 14 de maio), polo que se modifican determinados preceptos do Decreto 200/1993, do 29 de xullo, de ordenación da atención primaria na Comunidade Autónoma de Galicia.
En consecuencia, esta dirección xeral acorda, de conformidade co disposto no artigo 64 da Lei regu
lamentadora da xurisdicción contencioso-administrativa, a remisión do citado expediente administrativo, o que se notifica para xeral coñecemento de tódalas persoas interesadas no procedemento, que son emprazadas para que poidan comparecer en forma nos autos na sección primeira da referida sala no prazo de nove días.
Santiago de Compostela, 23 de xullo de 1996.
Valeriano Martínez García
Director xeral de Recursos Humanos
6146
RESOLUCIÓN do 23 de xullo de 1996, da Dirección Xeral de Recursos Humanos, pola que se emprazan as partes interesadas no recurso contencioso-administrativo número 1/1059/96, interposto pola Confederación Intersindical Galega.
SERVICIO GALEGO DE SAÚDE — III. OUTRAS DISPOSICIÓNS — 23/08/1996

Notificóuselle á Consellería de Sanidade e Servicios Sociais a providencia da Sala do Contencioso-Administrativo do Tribunal Superior de Xustiza de Galicia pola que se reclama o expediente relativo ó recurso nº 1/1059/96, interposto pola Confederación Intersindical Galega contra o Decreto 160/1996, do 25 de abril (DOG nº 94, do 14 de maio), de configuración e introducción no Estatuto de persoal non sanitario de institucións sanitarias da Seguridade Social da categoría de persoal de servicios xerais.
En consecuencia, esta dirección xeral acorda, de conformidade co disposto no artigo 64 da Lei regulamentadora da xurisdicción contencioso-administrativa, a remisión do citado expediente administrativo, o que se notifica para xeral coñecemento de tódalas persoas interesadas no procedemento, que son emprazadas para que poidan comparecer en forma nos autos na sección primeira da referida sala no prazo de nove días.
Santiago de Compostela, 23 de xullo de 1996.
Valeriano Martínez García
Director xeral de Recursos Humanos
6062
CORRECCIÓN de erros.-Orde do 4 de xuño de 1996 pola que se dictan as directrices ás que deberán axustarse as delegacións provinciais para a elaboración do calendario escolar nos centros de niveis non universitarios dependentes da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/08/1996

Advertidos erros na citada orde publicada no DOG nº 137, do 12 de xullo de 1996, cómpre efectua-las seguintes correccións:
Na páxina 6.817, no artigo único.2. segundo parágrafo, segunda frase:
Onde di: «Adaptaranse a estas datas os cursos da educación secundaria obrigatoria implantandos anticipadamente», debe dicir: «Adaptaranse a estas datas os cursos da educación secundaria obrigatoria».
96-5934
ORDE do 23 de xullo de 1996 pola que se dá de baixa no Rexistro de Fundacións de Interese Galego a fundación Jorge Castillo e se traslada o seu expediente ó Ministerio de Educación e Cultura.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 20/08/1996

Por Orde do 20 de setembro de 1993 da Consellería de Cultura e Xuventude, foi recoñecida como de interese galego a fundación Jorge Castillo e rexistrada no libro de rexistro de fundacións de interese galego correspondente a esta consellería.
Tendo en conta que con data do 19 de abril de 1996, a fundación Jorge Castillo solicita o traslado do expediente ó Ministerio de Cultura co fin de que sexa declarada de interese nacional.
Vista a documentación presentada pola fundación:
-Escrito do presidente solicitando o traslado.
-Certificado do secretario da fundación do acordo tomado polo padroado coa maioría necesaria.
E vista a Lei 7/1983, do 22 de xuño, de réxime das fundacións de interese galego, a Lei 11/1991, do 8 de novembro, de reforma da Lei 7/1983, do 22 de xuño, de réxime das fundacións de interese galego, así como o artigo 36 do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Dar de baixa a fundación Jorge Castillo no Rexistro de Fundacións de Interese Galego desta consellería.
Traslada-la documentación da fundación Jorge Castillo ó Ministerio de Educación e Cultura e, comunicarlle ó Rexistro Único de Fundacións da Consellería da Presidencia e Administración Pública o devandito traslado.
Santiago de Compostela, 23 de xullo de 1996.
Jesús Pérez Varela
Conselleiro de Cultura e Comunicación Social
4336
RESOLUCIÓN do 10 de xullo de 1996 pola que se resolve a devolución de taxas ás persoas non incluídas nas listas reguladas polo Decreto 252/1992.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/08/1996

Adoptado acordo por parte da comisión permanente de selección dos solicitantes a incluír nas listas correspondentes á categoría 31 do grupo II, coa súa identificación e orde de prelación respectiva, esta consellería,
RESOLVE:
Devolverlles ós aspirantes que non figuren na lista de incluídos, o importe das taxas que aboaron.
Para facer efectivo o disposto no parágrafo anterior, os interesados dirixirán escrito á Dirección Xeral da Función Pública onde fagan constar con claridade os seguintes datos:
-Nome e apelidos.
-DNI.
-Grupo e categoría á que optaban.
-Datos bancarios, con especificación do código do banco, código da sucursal e número da conta á que desexan que se lles efectúe a transferencia polo importe aboado.
Santiago de Compostela, 10 de xullo de 1996.
Dositeo Rodríguez Rodríguez
Conselleiro da Presidencia e Administración Pública
6066
RESOLUCIÓN do 14 de xuño de 1996, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/848/96, interposto por María Luisa Martorell Caldas e outros ó amparo da Lei 62/78, de protección xurisdiccional dos dereitos fundamentais da persoa.
SERVICIO GALEGO DE SAÚDE — III. OUTRAS DISPOSICIÓNS — 11/07/1996

Notificóuselle á Consellería de Sanidade e Servicios Sociais a providencia da Sala do Contencioso-Administrativo do Tribunal Superior de Xustiza de Galicia pola que se reclama o expediente relativo ó recurso nº 1/848/96, interposto por María Luisa Martorell Caldas e outros contra o Decreto 161/1996, do 25 de abril (DOG nº 94, do 14 de maio), polo que se modifican determinados preceptos do Decreto 200/1993, do 29 de xullo, de ordenación da atención primaria na Comunidade Autónoma de Galicia.
En consecuencia, esta dirección xeral acorda, de conformidade co disposto no artigo 8 da Lei 62/78, do 26 de decembro, de protección xurisdiccional dos dereitos fundamentais da persoa, a remisión do citado expediente administrativo, o que se notifica para xeral coñecemento de tódalas persoas interesadas no procedemento, que son emprazadas para que poidan comparecer en forma nos autos na Sección Primeira da referida sala no prazo de cinco días.
Santiago de Compostela, 14 de xuño de 1996.
Valeriano Martínez García
Director xeral de Recursos Humanos
5125
ORDE do 4 de xuño de 1996 pola que se fai pública a lista de aprobados no curso de especialización de educación física para mestres convocado por Orde do 20 de maio de 1995 (DOG do 12 de xuño).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/07/1996

Por Orde do 20 de maio de 1995 (DOG do 12 de xuño) da Consellería de Educación e Ordenación Universitaria convocouse un curso de especialización en educación física para mestres para desenvolver na Coruña.
Desenvolvidas as fases teórico-práctica e práctica previstas nos puntos I e II do anexo I da devandita orde de convocatoria, procede facer pública a relación dos mestres que as superaron.
En consecuencia,
DISPOÑO:
1. Declarar aptos os mestres que se relacionan no anexo desta orde que superaron satisfactoriamente as fases teórico-práctica e práctica do citado curso de especialización en educación física convocado por Orde do 20 de maio de 1995.
2. As delegacións provinciais da Consellería de Educación e Ordenación Universitaria procederán a expedi-la certificación de habilitación en educación física ós mestres funcionarios de carreira que se declaran aptos ó abeiro desta orde.
Santiago de Compostela, 4 de xuño de 1996.
Celso Currás Fernández
Conselleiro de Educación e Ordenación Universitaria
Lista de aprobados no curso de especialización de educación física
Apelidos e nomeDNI
Abal Lorenzo, Emilio35.302.410D
Abalde García, Francisco J.35.550.983K
Alfonso Piñeiro, Carlos35.294.666Q
Álvarez González, Gil34.886.408D
Amarelo Eijo, Julián José76.565.937H
Barreiro Martínez, Manuel35.295.981C
Calvo Sarandeses, Alfredo32.399.246C
Cascallar Caneda, María José35.432.844X
Castro Méndez, Marta33.307.700C
Castro Suárez, Marta Luz35.283.073S
Cordoba Muíños, Rafael35.286.385S
Díaz Díaz, Arturo76.609.321R
Dosil Felípez, Mauro Isidro32.749.995l
Enríquez Etchevarría, Miguel Ángel76.564.442H
Furelos Vázquez, Jacobo Jaime33.258.783R
García Sotelo, Antonio34.946.799R
Gómez Leiras, Maria Luz35.552.250T
Grande Barrio, Manuel72.388.255X
Jácome Varela, Leonor35.296.010A
López Casal, José33.260.449B
López Castro, José M.33.860.840X
López Méndez, Ángel34.905.114S
López Vicente, Antonio José76.859.077T
Lorenzo Vila, Alfonso36.034.219N
Maneiro Ces, José33.222.727D
Mariño Varela, José33.857.307L
Meijide Méndez, Pedro35.295.857B
Míguez Rosendo, José Benito36.006.779A
Morgade Pichel, Adolfo35.259.739A
Otero García, Francisco J.35.280.558F
Peón Piñeiro, Juan Carlos33.850.787P
Platas Freire, Juan José32.441.115Y
Prado Ansede, Ricardo32.746.526T
Quintela González, María Milagros14.938.259N
Ramallal Rego, Xosé Luís76.566.749W
Ramos Sánchez, José Tomás32.614.542J
Rodríguez Juárez, Miguel Ángel10.053.630D
Rodríguez Martínez, José78.781.380D
Salgueiro Carbajales, María Jesús33.809.770T
Sánchez Gómez, Emilio Manuel33.817.765Z
Ulla Salas, José Ángel32.448.509V
Villar Deaño, Francisco36.016.790D
4058
ORDE do 4 de xuño de 1996 pola que se fai pública a lista de aprobados no curso de especialización de educación musical para mestres convocado por Orde do 10 de marzo de 1995 (DOG do 17 de marzo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/07/1996

Por Orde do 10 de marzo de 1995 (DOG do 17 de marzo) da Consellería de Educación e Ordenación Universitaria convocouse un curso de espe
cialización en educación musical para mestres, para desenvolver en Pontevedra.
Desenvolvidas as fases teórico-práctica e práctica previstas nos puntos I e II do anexo I da devandita orde de convocatoria, procede facer pública a relación dos mestres que as superaron.
En consecuencia,
DISPOÑO:
1. Declarar aptos os mestres que se relacionan no anexo desta orde que superaron satisfactoriamente as fases teórico-práctica e práctica do citado curso de especialización en educación musical convocado por Orde do 10 de marzo de 1995.
2. As delegacións provinciais da Consellería de Educación e Ordenación Universitaria procederán a expedi-la certificación de habilitación en educación musical, ós mestres funcionarios de carreira que se declaran aptos ó abeiro desta orde.
Santiago de Compostela, 4 de xuño de 1996.
Celso Currás Fernández
Conselleiro de Educación e Ordenación Universitaria
Lista de aprobados no curso de especilización de educación musical.
Apelidos e nomeDNI
Álvarez Diéguez, Generosa34.934.096V
Álvarez Garea, Mª Carmen33.261.019Y
Arias Molina, Rosa35.230.401J
Barcala González, Manuel35.393.931J
Besada Costa, Xosé Miguel35.230.282D
Coira Cruz, Elena33.850.088E
Devesa Muñiz, Mª Teresa35.915.276V
Dopico Riveira, Teresa de Jesús32.624.955F
Estévez Gómez, Josefina34.914.994M
Fernández Fernández, Aurora34.248.305V
Fernández López, Carmen33.819.221K
Fernández Paredes, Rosa Mª32.417.368H
Fociños Pampín, Mª Dolores33.217.419Z
Fojón Regueiro, Mª Jesús33.846.794V
Fra Molinero, Pilar09.998.568P
Gandara Lemos, Lorenzo35.415.084Y
García Crecente, Teresa33.858.736E
García Fernández, Víctor36.023.951V
García Méndez, Esperanza76.617.382N
Gómez Regueira, Pablo33.846.656V
González Jorge, Mª Jesús34.908.781W
Gúzman Álavarez, Rosario33.852.453H
López Fidalgo, Paulina33.212.560P
López Rodríguez, Mª Jesús32.421.881T
López Vázquez, Xosé Antón76.616.396S
Macias García, Inma35.289.861H
Nieto Otero, Mª Asunción33.229.145X
Novoa Carballude, Guadalupe76.794.078E
Parafita Riveiro, Ángeles32.421.881T
Peña Villar, Francisco José32.549.589N
Pernas García, Purificación32.628.618J
Rego Rouco, Isabel Beatriz76.569.752S
Rey Chao, Mª Rosario76.852.426L
Rivo Insuela, Emilio34.556.385N
Rodríguez Martínez, Cándido Javier32.434.966K
Rúa Santiago, Mª do Carme76.809.056G
Salgado Naveiras, Laura32.626.556K
Santamaría Camean, Juan M.33.193.296H
Vilamayor Vilariño, Virginia33.799.650T
5045
ORDEN do 19 de xuño de 1996 pola que se fixa o prezo de venda ó público de diversas publicacións editadas pola Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 11/07/1996

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6.º, sinala a obriga de que os prezos privados sexan publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Quedan aprobados os prezos de venda ó publico das publicacións editadas pola Escola Galega de Administración Pública que se relacionan no anexo.
2. Estes prezos entenderanse con IVE incluído.
Santiago de Compostela, 19 de xuño de 1996.
Dositeo Rodríguez Rodríguez
Conselleiro da Presidencia e Administración Pública
ANEXO I
-Manuel Colmeiro, economista e
facendista 1.300 ptas.
-Aproximación ó pensamento xurídico-político de Manuel Colmeiro (1818-1894) 1.600 ptas.
-Teoría e práctica do cambio organizativo na Administración Pública 2.600 ptas.
5043
CORRECCIÓN de erros.-Orde do 18 de xuño de 1996 pola que se establecen os postos de traballo docentes dos centros de educación infantil, educación infantil e primaria, así como as vacantes do primeiro ciclo de educación secundaria obrigatoria nos institutos de educación secundaria que corresponde prover por funcionarios do corpo de mestres.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/07/1996

Detectados erros na orde que se indica publicada no DOG do 21 de xuño de 1996, cómpre efectua-las correspondentes rectificacións:
Así, na páxina 6.102, onde di: «Concello: Betanzos. Colexio: de Educación Infantil e Primaria Francisco Vales Villamarín. Unidades, total 34», debe dicir: «Unidades, total: 44».
Na páxina 6.138, onde di: «Concello: Ferrol. Instituto de Educación Secundaria Caranza: código 15006778. Total unidades do 1º e 2º ciclo da ESO, 8, postos de traballo para funcionarios do corpo de mestres no 1º ciclo da ESO: LG, 1; LC, 1; FI, 1; CS, 1; MT, 1; CN, 1; PT, 1; total, 7.», debe suprimirse na súa totalidade.
5106
DECRETO 275/1996, do 27 de xuño, polo que se acorda conceder medallas ó mérito, placas e diplomas de protección civil da Comunidade Autónoma de Galicia, relativas ó ano 1995.
PRESIDENCIA — III. OUTRAS DISPOSICIÓNS — 12/07/1996

Examinado o expediente de concesión de medallas ó mérito, placas e diplomas de protección civil desta Comunidade Autónoma, relativas ó ano 1995, e de conformidade coa proposta formulada pola comisión avaliadora prevista no artigo 16 da orde da Consellería da Presidencia e Administración Pública do 22 de abril de 1994,
DISPOÑO:
Primeiro.-Concederlle a Miguel Ángel Martínez Lorenzo, a título póstumo, a medalla ó mérito de protección civil da Comunidade Autónoma de Galicia, na categoría de ouro.
Segundo.-Declarar deserta a concesión da medalla ó mérito de protección civil da Comunidade Autónoma de Galicia, na categoría de prata.
Terceiro.-Concederlle á Agrupación de Voluntarios de Protección Civil da Serra de Outes a placa de protección civil da Comunidade Autónoma de Galicia.
Cuarto.-Concederlle á Agrupación de Voluntarios de Protección Civil da Mariña Lucense a placa de protección civil da Comunidade Autónoma de Galicia.
Quinto.-Concederlle á Agrupación de Voluntarios de Protección Civil da Mancomunidade Navea-Bibei a placa de protección civil da Comunidade Autónoma de Galicia.
Sexto.-Concederlle á Agrupación de Voluntarios de Protección Civil de Vigo a placa de protección civil da Comunidade Autónoma de Galicia.
Sétimo.-Concederlle á Agrupación de Voluntarios de Protección Civil do Grove a placa de protección civil da Comunidade Autónoma de Galicia.
Santiago de Compostela, vintesete de xuño de mil novecentos noventa e seis.
Manuel Fraga Iribarne
Presidente
5110
RESOLUCIÓN do 30 de xullo de 1996, da Secretaría Xeral para a Protección Civil e o Medio Ambiente, pola que se dispón a publicación do acordo da Comisión Galega de Protección Civil que aproba o plan de temporais de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/08/1996

A Comisión Galega de Protección Civil aprobou na súa reunión do día 23 de xullo de 1996, por proposta da Secretaría Xeral para a Protección Civil e o Medio Ambiente, o plan de temporais de Galicia, que queda incluído como plan específico no PLATERGA.
O que se publica para o seu coñecemento e aplicación.
Santiago de Compostela, trinta de xullo de mil novecentos noventa e seis.
José Luis Aboal García-Tuñón
Secretario xeral para a Protección Civil e o Medio Ambiente
3318
RESOLUCIÓN do 8 de agosto de 1996, da presidencia do Consello Consultivo de Galicia, pola que se nomea secretario xeral do dito organismo a José Luis Rodríguez Fernández.
CONSELLO CONSULTIVO DE GALICIA — II. AUTORIDADES E PERSOAL — 12/08/1996

En atención ó acordo plenario do 1 de agosto de 1996, e de conformidade cos artigos 5.2º e 22.3º da Lei 9/1995, do 10 de novembro, de creación do Consello Consultivo de Galicia e 32 do seu Regulamento de organización e funcionamento,
RESOLVO:
Nomear, en cumprimento do disposto na disposición adicional cuarta, inciso final, do Regulamento de organización e funcionamento do Consello Consultivo de Galicia, aprobado polo Decreto 287/1996, do 12 de xullo (DOG nº 141, do 18 de xullo), a José Luis Rodríguez Fernández secretario xeral deste órgano, con tódolos dereitos e obrigas propios do cargo, debendo procederse á publicación deste acordo no Diario Oficial de Galicia.
Santiago de Compostela, 8 de agosto de 1996.
José Antonio García Caridad
Presidente do Consello Consultivo de Galicia
5947
CORRECCIÓN de erros.-Orde do 11 de xullo de 1996 pola que se crea o Comité Ético de Investigación Clínica de Galicia.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 13/08/1996

Advertidos erros na devandita orde, publicada no DOG nº 147, do 29 de xullo, cómpre face-la seguinte corrección:
Na páxina 7.232, artigo 5º, onde di:
«sen prexuízo do que, conforme o artigo 9.2º do Decreto 32/1996, poidan acreditar outros comités éticos de investigación clínica».
Debe decir:
«sen prexuízo de que, conforme o artigo 9.2º do Decreto 32/1996, poidan acreditarse outros comités éticos de investigación clínica».
5921
CORRECCIÓN de erros.-Decreto 330/1996, do 18 de xullo, polo que se determinan os nomes oficiais das parroquias pertencentes ós concellos de: Rois (provincia da Coruña), Baleira, Negueira de Muñiz e Ribeira de Piquín (provincia de Lugo), A Estrada, Ponteares e Ponte-Caldelas (provincia de Pontevedra).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/08/1996

Advertido erro, por omisión, na publicación do citado decreto efectuada no DOG nº 164, do 22 de agosto de 1996, cómpre efectua-la oportuna corrección:
Na páxina 7.876, no anexo, cómpre engadir sobre a columna da esquerda «Nome oficial» e sobre a columna da dereita «Nome que figuraba no nomenclátor».
96-6257
ORDE do 28 de xuño de 1996 pola que se resolve a convocatoria de concesión de axudas para a realización de visitas de estudio para especialistas de educación, dentro do marco do programa Arión da Unión Europea.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/08/1996

De acordo co establecido na Orde do 12 de marzo de 1996 (Boletín Oficial del Estado do 26 de marzo), pola que se convocaban axudas para a realización de visitas de estudio para especialistas de educación, dentro do marco do programa Arión da Unión Europea, e unha vez efectuada a selección do profesorado solicitante seguindo os criterios e baremo previstos no punto cuarto desta orde, esta consellería,
RESOLVEU:
Primeiro.-Nomear candidatos titulares os participantes relacionados no anexo I da presente orde.
Segundo.-Nomear candidatos suplentes os participantes relacionados no anexo II da presente orde, co obxecto de prever posibles renuncias dos titulares.
Terceiro.-Os candidatos suplentes, en principio, non substituirán a ningún candidato en particular. Non obstante, procurarase en todo momento respecta-lo número de prazas concedidas a cada Comunidade Autónoma con competencias educativas plenas e que figuran no punto primeiro.3 da Orde do 12 de marzo.
Cuarto.-De acordo co establecido no punto sexto.2 da mencionada orde, a Subdirección Xeral de Cooperación Internacional remitirá as relacións dos titulares e suplentes, xunto cos seus cuestionarios de solicitude, por triplicado, á Axencia Nacional Sócrates, así como á Comisión Europea e á Oficina de Asistencia Técnica Sócrates e Xuventude, de Bruxelas, a que procederá á adscrición dos beneficiarios a unha visita determinada, organizando a composición dos grupos que tomarán parte nas diferentes visitas, segundo as prioridades indicadas polos interesados. Estes recibirán da dita axencia a correspondente notificación.
Quinto.-No caso de renuncia ás citadas axudas, comunicaráselle esta circunstancia á Subdirección Xeral de Ordenación Educativa (San Lázaro 107, Santiago de Compostela), e á Oficina Sócrates de Bruxelas, nos quince días seguintes á publicación da presente orde.
As renuncias que se producisen ó longo do ano académico deberanlle ser comunicadas inmediatamente á Subdirección Xeral de Cooperación Internacional, así como á Subdirección Xeral de Ordenación Educativa.
Sexto.-Contra esta disposición poderán os interesados interpoñe-los recursos previstos na lexislación vixente.
Santiago de Compostela, 28 de xuño de 1996.
Celso Currás Fernández
Conselleiro de Educación e Ordenación Universitaria
ANEXO I
-Titulares:
José Carlos Chas Brínquez.
Mª Asunción Fernández-Albor Baltar.
Constantino Freire Llamas.
José Víctor Ónega Carrera.
Florentina Peliquín Pérez.
Margarita Pérez Froiz.
Mercedes Rodeiro Barros.
Faustino Salgado Torres.
ANEXO II
-Suplente:
Javier Fernández González.
6136
DECRETO 325/1996, de 26 de xullo, polo que se modifica o Decreto 169/1994, do 2 de xuño, polo que se crea o Comité Internacional de Expertos do Camiño de Santiago.
CONSELLERÍA DE CULTURA E COMUNICACIÓN SOCIAL — I. DISPOSICIÓNS XERAIS — 09/08/1996

O Decreto 237/1996, do 14 de xuño, polo que se fixa a estructura orgánica da Consellería de Cultura e Comunicación Social, e o Decreto 257/1996, do 20 de xuño, polo que se desenvolve a estructura orgánica da Consellería de Cultura e Comunicación Social, obrigan a modificar parcialmente o Decreto 169/1994, do 2 de xuño, polo que se crea o Comité Internacional de Expertos do Camiño de Santiago, co fin de adaptalo ós cambios introducidos polos anteriores decretos.
Na súa virtude, por proposta do Conselleiro de Cultura e Comunicación Social, e logo de deliberación do Consello de Xunta de Galicia na súa reunión do día vinteseis de xullo de mil novecentos noventa e seis,
DISPOÑO:
Artigo 1º
Modifícase o artigo 2º do Decreto 169/1994, de 2 de xuño, que queda redactado da seguinte forma:
«Artigo 2º.-Sede.
O comité terá a súa sede na Xerencia de Promoción do Camiño de Santiago. Consellería de Cultura e Comunicación Social».
Artigo 2º
Modifícase o artigo 3º do Decreto 169/1994, do 2 de xuño, que queda redactado da seguinte forma:
«Artigo 3º.-Composición.
1. O comité estará formado por nove vocais, designados polo conselleiro de Cultura e Comunicación Social, entre persoas de prestixio internacional e recoñecida competencia no campo da investigación, promoción e difusión do Camiño de Santiago. O presidente será elixido polos vocais do comité de entre os seus membros.
2. Un secretario que será o xerente de Promoción do Camiño de Santiago.
3. O cargo de membro do comité non será remunerado».
Disposición derrogatoria
Quedan derrogadas cantas disposicións de igual ou inferior rango se opoñan ó establecido no presente decreto.
Disposicións finais
Primeira.-Autorízase a Consellería de Cultura e Comunicación Social para dicta-las disposicións e
adopta-las decisións que sexan oportunas para o desenvolvemento do presente decreto.
Segunda.-O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, vinteseis de xullo de mil novecentos noventa e seis.
Manuel Fraga Iribarne
Presidente
Jesús Pérez Varela
Conselleiro de Cultura e Comunicación Social
5925
ORDE do 8 de agosto de 1996 pola que se designa o presidente do Consello Regulador da denominación de orixe Valdeorras.
CONSELLERÍA DE AGRICULTURA, GANDERÍA E MONTES — II. AUTORIDADES E PERSOAL — 09/08/1996

Celebradas as eleccións e ultimado o proceso de renovación do Consello Regulador da denominación de orixe Valdeorras e segundo o disposto no artigo 36 da orde desta consellería, do 14 de maio de 1996, trala proposta do Consello Regulador electo en pleno, e conforme ás atribucións que teño conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo único.-Desígnase presidente do Consello Regulador da denominación de orixe Valdeorras a José González González.
Santiago de Compostela, 8 de agosto de 1996.
Tomás Pérez Vidal
Conselleiro de Agricultura, Gandería e Montes
5968